cyanic-selkie/wikianc huggingface dataset:
Luísa Dacosta
Traxectoria
Licenciouse na Facultade de Letras da Universidade de Lisboa en Ciencias Histórico-Filosóficas, curso que comezou a frecuentar en 1944. No entanto, xa na altura se interesaba por literatura, asistindo a clases de Vitorino Nemésio (que considerou «absolutamente asombrosas»), Lindley Cintra e Andrée Crabbé Rocha.
Gallotia stehlini
Descrición
A especie foi descrita en 1901 polo zoólogo suízo Ehrenfried Schenkel, baixo o nome de Lacerta galloti var. stehlini.
Luísa Dacosta
Traxectoria
En 1975, cumpriu un mandato no Consello de Prensa, en representación da opinión pública, vindo a cumprir un segundo mandato en 1981. Tamén en 1975, estivo en Timor por convite do goberno daquela (entón) provincia ultramarina, para prestar servizo na comisión eventual encargada de facer a remodelación dos programas de ensino.
Gallotia stehlini
Coloración
Nos machos adultos, especialmente os máis vellos, o dorso é amourado, e nos costados aparecen ocelos claros arredondados, e a garganta tórnase alaranxada.
Luísa Dacosta
Traxectoria
En 2011, as Correntes d'Escritas, na Póvoa de Varzim incluíron unha homenaxe a Luísa Dacosta, acompañada dunha revista sobre a escritora.
Gallotia stehlini
Tamaño
Unha comparación entre a lonxitude alcanzada polos exemplares actuais e a que presentan os ósos recollidos demostra que, desde a chegada áa illa dos seus primeiros poboadores humanos, existe unha tendencia á redución do tamaño nos exemplares desta especie.
Urbino
Urbino é unha cidade italiana situada na rexión das Marcas. É capital, xunto con Pesaro, da Provincia de Pesaro e Urbino. O seu termo municipal ten unha poboación de 15.441 habitantes.
Cidade romana
Segundo Procopio de Cesárea, a cidade contaba só cun acceso, que se atopaba na banda norte do recinto murario, e que se supón coincidente co trazado da actual vía Lavagine:
Forma urbana
A expansión de Urbino alén das murallas romanas está estreitamente ligada ó establecemento de fundacións relixiosas. Na orixe a xurisdición urbana estaba limitada polas murallas romanas e os crecementos extramuros atopábanse espallados e inconexos. Porén, entre os séculos XI e XIII urbanizáronse áreas orixinariamente rurais, especialmente na zona norte, a de máis fácil acceso, ó longo da actual vía Raffaello. Unha segunda muralla rodeou estes crecementos, abarcando o outeiro norte, que tiña saída pola Porta del Monte. Polo sur a cidade estendeuse alén da Porta Mondelce, coa súa correspondente ampliación da muralla.
Renacemento
Durante o goberno de Frederico da Montefeltro, duque de Urbino, inícianse as grandes obras de reforma da cidade. En palabras de Baldassare Castiglione, na intención de Frederico estaba "crear unha cidade con forma de palacio". Esta idea xeratriz atopábase nas antípodas das que deron lugar á creación doutras cidades na mesma época, tal é o caso de Sforzinda, creada por Filarete por encargo de Francesco Sforza, duque de Milán, e cuxo plano consistía nunha ríxida grella formada por dezaseis rúas en cada sentido insertas nun cinto de murallas de forma estrelada que se implantaría no territorio borrando toda traza preexistente. O proxecto de Frederico da Montefeltro para Urbino contemplaba unha intervención nacida das preexistencias herdadas da cidade medieval, e ó mesmo tempo supuxo a transformación do organismo urbano.
Intervencións neoclásicas
A primeira modificación substancial da trama urbana renacentista ten lugar contra a metade do século XIX. Nesa época a provincia de Urbino estaba xa integrada nos Estados Pontificios, desprovista de funcións políticas. Esta condición non foi alterada pola breve ocupación dos exército napoleónico a partir de 1797. En 1831 desencadeouse unha violenta revolta popular contra o goberno do papa Gregorio XVI, influída polas ideas provenientes de Francia.
A Picaraña
O topónimo galego A Picaraña pódese referir a:
Decrescendo
Decrescendo é un termo que se usa na notación musical para indicar que se debe reducir gradualmente a intensidade do son. A indicación oposta é crescendo.
Agustina Bessa-Luís
Maria Agustina Ferreira Teixeira Bessa, máis coñecida como Agustina Bessa-Luís, nada en Vila Meâ (Amarante) o 15 de outubro de 1922 e finada en Porto o 3 de xuño de 2019, foi unha escritora portuguesa.
Traxectoria
En xullo de 2006, pouco despois de terminar A Ronda da Noite, deixou de escribir e retirouse da vida pública, `por motivos de saúde.
Heckler & Koch G36
O Heckler & Koch Gewehr Model 36 é un fusil do calibre 5,56 mm x 45 OTAN deseñado en Alemaña durante os anos noventa como substituto do HK G3. É o fusil regulamentario da Bundeswehr (Forzas Armadas de Alemaña) dende 1995 e das Forzas Armadas de España dende 1999. Tamén é usado por un gran número de forzas especiais e policiais do mundo.
Cilene (lúa)
Cilene ten uns 2 quilómetros de diámetro, e orbita Xúpiter a unha distancia media de 23,396 millóns de kms, tarda 731,099 días en completar unha órbita, ten unha inclinación de 140° con respecto á eclíptica (140° respecto do ecuador de Xúpiter), e posúe unha excentricidade orbital de 0,4116. Esta lúa pertence ó grupo de satélites Pasífae, un grupo de lúas retrógradas irregulares que orbitan ó redor de Xúpiter a unha distancia media de entre 22,8 a 24,1 millóns de kms, con inclinacións de entre 144,5° e 158,3°.
Recibiu oficialmente o seu nome en marzo do ano 2005, Cilene na mitoloxía grega era unha Naíade (ninfa da auga) ou unha Oréade (ninfa das montañas) que estaba asociada ó Monte Cilene, Grecia. Era tamén filla de Zeus.
James Bond
Estudo científico do personaxe
James Bond nace como un personaxe da guerra fría, pero moitos anos despois persiste como un mito de múltiples dimensións, convertido nunha das grandes figuras seriais da cultura de masas, digno de ser estudado por un grupo de intelectuais reunidos en Francia a principios de 2007.
Creación e inspiración
Desde a creación do personaxe, diversos informes procedentes de distintas fontes noticiosas suxeriron nomes para a inspiración de Fleming. Polo xeral estas persoas teñen un fondo dalgún tipo de operacións de espionaxe ou outras de encuberto. Aínda que algúns nomes comparten similitudes con Bond, ningún foi confirmado por Fleming. A maioría dos investigadores concordan en que Bond é unha versión altamente romántica de si mesmo, pois o autor era coñecido polo seu estilo de vida e a súa reputación como sedutor. No tocante á presenza representativa en escena de James Bond, (cortés e sofisticado, primordialmente) baseouse no mozo Hoagy Carmichael. En Casino Royale, o personaxe Vesper Lynd di de Bond: "Lémbrame moito a Hoagy Carmichael, pero ten algo frío e desapiadado". Sobre outras características da prestancia de Bond, dise que se basearon no propio Fleming, como a altura, o corte de cabelo e a cor dos ollos.
Estatina
miniatura|dereita|A [[lovastatina foi a primeira estatina que se comercializou. Foi illada do fungo Aspergillus terreus.]] As estatinas (ou inhibidores da HMG-CoA redutase) son unha clase de fármacos que rebaixan o nivel de colesterol no organismo e actúan inhibindo o encima HMG-CoA redutase, o cal ten un papel central na produción de colesterol. Os niveis altos de colesterol (hipercolesterolemia) foron asociados con enfermidades cardiovasculares. As estatinas reducen a probabilidade de desenvolver unha enfermidade cardiovascular e a mortalidade nas persoas que están en risco. Hai fortes evidencias que indican que as estatinas son efectivas para o tratamento das enfermidades cardiovasculares nos estadios temperáns da doenza (prevención secundaria) e naquelas persoas con risco elevado pero aínda sen síntomas de doenza cardiovascular (prevención primaria). Entre os efectos secundarios das estatinas están a dor muscular, o incremento do risco de ter diabetes mellitus, e as anormalidades nas probas de encimas hepáticos. Ademais, en casos raros poden ter efectos adversos graves, especialmente danos musculares.
Efectividade comparativa
Unha comparación entre a atorvastatina, pravastatina e simvastatina baseada na súa efectividade comparadas con placebos, atopou que ás doses prescritas non había diferenzas estatisticamente significativas entre elas na redución da morbilidade e mortalidade cardiovascular.
Músculos
Todas as estatinas usadas comunmente mostran resultados bastante similares, pero as novas estatinas, caracterizadas por ter vidas medias farmacolóxicas máis longas e máis especificidade celular, espérase que teñan menos efectos adversos. Algúns investigadores suxeriron que as estatinas hidrofílicas, como a fluvastatina, rosuvastatina, e pravastatina, son menos tóxicas que as estatinas lipofílicas, como a atorvastatina, lovastatina, e simvastatina, pero outrros estudos non atoparon conexión. A lovastatina induce a expresión do xene FBXO32, que se cre é o responsable de promover os danos na fibra muscular.
Mecanismo de acción
miniatura|A atorvastatina unida á [[HMG-CoA redutase: Entrada de PDB ]] miniatura|right|280px|A vía da HMG-CoA redutase é bloqueada polas estatinas inhibindo o encima limitante da vía, a [[HMG-CoA redutase.]]
Historia
Xa se suxerira unha ligazón entre o colesterol e as doenzas cardiovasculares, que se chamou hipótese lipídica. O colesterol é o principal constituínte do ateroma, os nódulos de graxa que se forman nas paredes das arterias e que aparecen na aterosclerose e que, cando rompen, causan a gran maioría dos ataques ao corazón. O tratamento consistía principalmente en dietas, como as dietas baixas en graxas, e en medicinas mal toleradas polo organismo, como o clofibrato, colestiramina, e ácido nicotínico. O investigador do colesterol Daniel Steinberg escribiu que mentres que o Coronary Primary Prevention Trial de 1984 demostrara que a redución dos niveis de colesterol reducía significativamente o risco de ataques ao corazón e anxina de peito, os médicos, incluídos os cardiólogos, aínda estaban pouco convencidos.
Presidente do Salvador
miniatura|dereita|200px|Brasón do Salvador O presidente é o xefe de estado e o xefe de goberno do Salvador. En 1824, a Alcaldía Maior de Sonsonate e a Intendencia de San Salvador uníronse formando o Estado do Salvador, adherido ás Provincias Unidas da América Central. Segundo a lei federal os gobernantes recibían o título de Xefe Supremo ata 1841, cando O Salvador se declarou independente, e os seus gobernantes pasaron a ser denominados presidentes.
Santa Mariña, Esmeriz, Chantada
Neste lugar está situada a igrexa parroquial
Monte da Picaraña
Castelo da Picaraña
miniatura|Vista do [[castelo de Sobroso, moi preto do castelo da Picaraña.]] O castelo da Picaraña foi unha fortificación que existiu por un breve período de tempo no cume maior do monte onde se atopa o Penedo da Anduriña. Seguramente existise no estratéxico lugar unha fortaleza do antigo Reino de Galicia dende épocas altomedievais. No século XV o forte foi reconstruído por Pedro Madruga, inimigo dos Sarmiento. Os textos da época de Vasco de Aponte din:
Oshakati
Xeografía
O complexo das cidades Oshakati-Ongwediva-Ondangwa experimentou un importante crecemento urbano desde que Namibia alcanzou a independencia, o 21 de marzo de 1990 e constitúe un importante foco comercial e industrial.
Historia
A cidade foi utilizada como base de operacións pola Forza de Defensa de Suráfrica (SADF) durante a Guerra da fronteira de Suráfrica. Este foi un conflito que se produciu en Namibia, daquela África do Suroeste, administrada por Suráfrica, que implicou a este país, Zambia e Angola desde o 26 de agosto de 1966 ao 21 de marzo de 1990. A SADF enfrontouse ao o Exército de Liberación Popular de Namibia (PLAN), e ao da Organización do Pobo de África do Suroeste (SWAPO) e os seus aliados (principalmente Angola, e os asesores de Cuba e a URSS). Esta guerra deu lugar a algunhas das maiores batallas no continente africano desde a segunda guerra mundial, e estivo intimamente relacionada coa Guerra civil angolana.
Poucos anos antes da independencia de Nambia, en febreiro de 1988, explotou unha bomba en Oshakati, na sede do First National Bank, ocasionando a morte de 27 persoas e ferindo a outras 30, a maioría enfermeiras e profesores. Ninguén foi condenado oficialmente por esta causa, que decaeu coa independencia de país en 1990, en favor da reconciliación nacional.
Bob Bondurant
Traxectoria
Tras o terremoto de Loma Prieta de 1989, mudou a escola de condución a Phoenix Arizona, onde ten estreitos lazos con General Motors e Pneumáticos Goodyear.
A Asperiña, Carballedo, Cerdedo-Cotobade
Patrimonio
Tamén hai tres petróglifos. O da Cova da Serpe é unha rocha na cima dun outeiro, gravada na idade de Bronce. O petróglifo de Chan das Latas inclúe unha pedra gravada na idade de Ferro cunha combinación circular, e un grupo de tres pedras gravadas na idade de Bronce e unha mámoa. Estas últimas pedras inclúen combinacións circulares e un círculo con cazoletas.
Estadio Municipal de Wrocław
Historia
Foi inaugurado en 10 de setembro de 2011 coa loita polo título mundial de boxeo dos pesos pesados (Consello Mundial de Boxeo, WBC) entre Vitali Klitschko e Tomasz Adamek. O primeiro encontro de fútbol foi un mes despois, o 10 de outubro entre Śląsk Wrocław e o Lechia Gdańsk. O partido terminou con vitoria para os locais por 1 a 0, sendo o neerlandés Johan Voskamp o primeiro en marcar no novo estadio.
Pyynikin kesäteatteri
En 1959 completouse o auditorio xiratorio de 792 localidades obra de Reijo Ojanen. Se ben na segunda metade da década de 1950 o teatro experimentara un notable crecemento, foi na década seguinte cando se produciu un auténtico avance logo de que a adaptación teatral do libro de Väinö Linna Tuntematon sotilas gañara unha gran popularidade que a levou a permanecer en cartel durante unha década. A partir de 1972 o Pyynikin kesäteatteri pasou a representar unha soa obra durante o verán.
Bertel Tingström
Formación e carreira profesional
Tingström naceu en Gotemburgo aínda que, aos seus seis anos, a súa familia fixou a súa residencia en Malmö. Nesa cidade recibiu a educación primaria e en 1930 matriculouse na Escola Xeral Superior (Högre Allmänna Läroverket) para cursar o ensino secundario, que completou na Escola de Secundaria de Comercio (Handelsgymnasium), tamén de Malmö.
Tingström numismático
A afección de Tingström pola numismática comezou como coleccionista na súa infancia e o interese polo coñecemento nesta materia acompañouno durante toda a súa vida. Durante a súa estadía en Malmö formou parte da Sociedade Numismática de Escania e ao chegar a Estocolmo en 1948 ingresou na Sociedade Numismática Sueca, na que ocupou diversos postos directivos durante os 55 anos que permaneceu nela e da que chegou a ser nomeado membro honorario en 2002. Como membro desta sociedade foi o seu representante na Fundación Numismática Sven Svensson e na Unión Numismática Nórdica.
Solidaridad (Vigo)
Historia e características
Apareceu o 1 de marzo de 1899 como órgano do comité socialista de Vigo. Decenario, comezou aparecendo o 1, 10 e 20 de cada mes, baixo a dirección de Benito Teijo, e en 1901 converteuse en semanario, encargándose da dirección Enrique Heraclio Botana ata xullo de 1936, cando foi definitivamente suspendido. Entre os seus redactores figurou Narciso Goy e publicou colaboracións de José Hervés Hermo e debuxos de Tabarra. Sufriu multas e suspensións gobernativas.
General Electric
Historia
En 1928 abre unha emisora ​​de radio e comeza a transmisión de programas de televisión.
En 1947 comeza a produción masiva de lavadoras automáticas.
GE ten unha ampla historia de traballo con turbinas no campo de xeración de enerxía. A compañía introduciu os primeiros turbocompresores durante a primeira guerra mundial, e continuou desenvolvéndoos durante o período de entreguerras, chegando a ser indispensables nos anos inmediatamente antes da segunda guerra mundial. GE tamén traballou con deseños de Frank Whittle durante a guerra, introducindo os motores de reacción de Whittle nos Estados Unidos durante os anos 1940. Isto conduciu á fundación de GE Aviation, que é actualmente un dos maiores fabricantes de motores no mundo, só por detrás de Rolls-Royce plc de Gran Bretaña, que abriu o camiño no deseño e a fabricación de motores. En 2002, GE mercou os activos de enerxía eólica de Enron durante a liquidación por creba.
Actividades
miniatura|dereita|Tren GE (GE U25B) en [[1972 en Bellingham, Washington.]] Actualmente, a empresa conta con 6 unidades de negocio:
Industrias Salvador
Industrias Salvador foi un fabricante español de motocicletas e automóbiles con sede en Barcelona de 1922.
Historia da Compañía
O seu único modelo foi un cyclecar equipado cun Motor V2 de MAG de 992 cc. A carrozaría aberta podía albergar a dúas persoas.
Maternidade libre
Métodos anticonceptivos
A Organización Mundial da Saúde (OMS) estabelece criterios médicos para elixir o uso dun ou outro método anticonceptivo. Estes criterios pretenden garantir que as mulleres e os homes de todo o mundo teñan acceso a servizos de planificación familiar seguros e de alta calidade.
Eugène Boudin
Os comezos
A primeira exposición de Boudin foi no ano 1857 en París. O mesmo ano logrou vender vinte cadros nunha poxa en Le Havre.
Durante o ano 1859, aos 35 anos de idade, expón o seu primeiro cadro no Salon de París, facéndose notargrazas ás atmosferas dos seus cadros e os seus orixinais pasteis. Alí recibe consellos e homeaxes do poeta Charles Baudelaire. No Salon entaboa amizade con Gustave Courbet, quen levaba tempo desexando coñecer ao pintor despois de descubrir unha das súas obras nunha botica parisiense. Atópase tamén co pintor holandés Johan Barthold Jongkind, e con Claude Monet, a quen Eugène Boudin iniciará na pintura ao aire libre.
O 14 de xaneiro do ano 1863, Eugène Boudin casa con Marie-Anne Guedes, nada o 17 de abril do 1835 en Rusaden, preto de Hanvec vila da Finistère bretoa. No febreiro do mesmo ano, instalouse de novo en París, volvendo no mes de setembro dese ano a Trouville, Normandía, vila na que se atopaba preto dos pintores Courbet (Deauville), Monet e Jongkind (Honfleur).
Teoría cinética dos gases
Velocidade media das moléculas
Para unha temperatura estándar a velocidade media das moléculas de gas son: As velocidades máis probables son un 81.6% destes valores.
Milicias Populares Galegas
Organización
As Milicias tiveron seu cuartel na rúa Juan Montalvo, 28 e a oficina de recrutamento en Gran Vía, 12.
Fatah
Cambio de política
A partir 1994, a dirección de Fatah fíxose cargo da Autoridade Palestina, sendo Arafat o seu presidente ata a súa morte, en 2004.
Alan Rollinson
Resultados Completos na Fórmula Un
(Chave) As carreiras en letra grosa indican pole position; as carreiras en cursiva indican volta rápida.
Consello de Indias
[[Ficheiro:Philip II's realms in 1598.png|miniatura|dereita|300px|Mapa do Imperio Español en 1598.
Rafael Aburto
Traxectoria
Nos anos cincuenta Aburto alcanza unha gran madurez profesional. Desa época son as vivendas experimentais de Villaverde ou o grupo de Marcelo Usera. Destaca a súa activa presenza nas xornadas sobre arquitectura celebradas en Granada que concluíron no Manifiesto de la Alhambra. Na segunda metade dos sesenta, Aburto foi profesor de Proxectos na Escuela de Arquitectura de Madrid durante sete anos.
Paraños, Carballedo, Cerdedo-Cotobade
O topónimo débese a que o terreo está construído nun páramo, unha zona elevada e rochosa. Posiblemente vén do latín ou similar. Neste lugar está o cruceiro de Paraños e o petróglifo da Chan do Muíño.
Escudo de Bosnia e Hercegovina
Escudo precedente
O escudo vixente entre 1991 e 1998 consistía nun campo de azur sementado con seis flores de lis e unha banda de prata, escudo que foi utilizado polos primeiros reis da dinastía Kotromanić, que gobernou de Bosnia entre os séculos XIII e XV. Segundo a tradición, a banda de prata simboliza a espada de Tvrtko, o primeiro rei de Bosnia, e o seu poder. Deseñouse xunto coa bandeira a comezos da guerra de Bosnia, que durou tres anos; ao final do conflito. A comezos do 1998, por mor das queixas dos serbios e os croatas, que dicían que ese escudo e esa bandeira non representaban ás súas etnias, creouse unha comisión para a reforma da bandeira, creándose ademais o escudo actual, que conserva as mesmos cores que o anterior aínda cando non ten ningún referencia á historia do país.
Premio Begoña Caamaño
IV premio: 2020
O xurado outorgoulle este recoñecemento á compañía que levou a escena, entre outros proxectos, a historia do matrimonio de Elisa e Marcela. O premio recoñece o "carácter intrinsecamente feminista desde a súa configuración empresarial até as súas prácticas laborais e estéticas, pasando polo seu traballo de creación de redes con diversos colectivos, nun contexto de estruturas fondamente patriarcais". Do mesmo xeito, o fallo salienta a "proposta arriscada e innovadora que explora o efecto multiplicador do teatro e a capacidade que este ten para a transformación social", e apunta que A Panadaría leva a súa creación por diferentes espazos, non sempre amábeis, e amosa unha estética fondamente feminista de traballo corporal comprometida coa diversidade sexual e cun aproveitamento extremo de escasos recursos". Areta Bolado, Ailén Kendelman e Noelia Castro conforman esta compañía fundada en 2013 e que obtivo xa múltiplos recoñecementos polo seu traballo.
Campionato Mundial de Fórmula 1 de 1972
Resumo do campionato
En 1972 o equipo Lotus centrouse de novo no chasis tipo 72. Imperial Tobacco continúa o patrocinio do equipo baixo a súa nova marca John Player Special. Os coches, pasan a ser coñecidos como 'JPS', coas súas novas cores negro e ouro. Lotus acadou o campionato de 1972 por sorpresa, o piloto brasileiro Emerson Fittipaldi, con 25 anos de idade converteuse no campión máis novo do mundo nese momento. Stewart foi segundo no campionato.
O Gran Premio de Holanda foi cancelado este ano debido a que os dispositivos de seguridade non se completaron a tempo para a carreira.
Dípteros
Os dípteros teñen unha cabeza móbil, cun par de grandes ollos compostos, e pezas bucais deseñadas para perforar e chuchar (en mosquitos, asiloideos e simúlidos), ou lamber e chuchar (nos outros grupos). As características das súas ás danlle unha gran manobrabilidade en voo, e as garras e almofadas que teñen nos pés permítenlles agarrarse a superficies lisas. Sofren unha metamorfose completa; os ovos póñenos sobre o que será a fonte de alimentos das larvas, que carecen de verdadeiras patas e desenvólvense nun ambiente protexido, a miúdo dentro da súa fonte de comida. A pupa presenta unha forte cápsula da cal emerxe o adulto; a maioría teñen unha vida curta como adultos.
Os dípteros son unha das maiores ordes de insectos e son de considerable importancia ecolóxica e humana. Moitas especies de dípteros son importantes polinizadores, só superados polas abellas e outros himenópteros. Os dípteros puideron ser na evolución os primeiros polinizadores das primeiras plantas que a requirían. As moscas do vinagre son utilizadas como organismos modelo en investigación, pero outros son menos benignos, como algúns mosquitos, que son vectores de doenzas como a malaria, dengue, febre do Nilo Occidental, febre amarela, encefalite, e outras doenzas infecciosas, e as moscas domésticas espallan doenzas transmitidas polos alimentos. Os dípteros poden ser unha molestia, especialmente nalgunhas partes do mndo, onde son moi abundantes, rumbando e pousando sobre a pel ou ollos para morder ou buscar fluídos. As moscas grandes, como a mosca tse-tse e as Cochliomyia causan un dano ao gando economicamente importante. As larvas dos califóridos e outras larvas de dípteros, coñecidas como careixas, vareixas ou sens, utilízanse como isco para a pesca e son un alimento para animais carnívoros. Tamén se utilizan en medicina para limpar feridas (desbridamento).
Relacións entre os subgrupos e familias de dípteros
Abreviaturs usadas no cladograma:
Diversidade
miniatura|[[Gauromydas heros é a especie de díptero máis grande do mundo.]]
Voo
Aínda que a maioría dos dípteros viven e voan preto do chan, uns poucos voan a maiores altitudes e uns poucos como Oscinella (Chloropidae) son dispersados polos ventos a altitudes de ata 610 m e a longas distancias. Algunhas especies como Metasyrphus corollae realizan longos voos en resposta a aumentos nas poboacións de áfidos.
Ciclo de vida e desenvolvemento
Os dípteros experimentan unha completa metamorfose con catro estadios vitais: ovo, larva, pupa e adulto. En moitos dípteros, a etapa larvaria é longa e os adultos adoitan ter unha curta vida. A maioría das larvas de dípteros desenvólvense en ambientes protexidos; moitas son acuáticas e outras encóntranse en sitios húmidos como prea, froita, materia vexetal, fungos e, no caso das especies parasitas, dentro dos seus hóspedes. As larvas adoitan ter cutículas finas e desécanse se se expoñen ao aire. A maioría das larvas de dípteros teñen cápsulas da cabeza esclerotizadas, que poden estar reducidas a ganchos bucais; porén, os Brachycera, teñen cápsulas da cabeza moles xelatinizadas nas cales os escleritos están reducidos ou ausentes. Moitas destas larvas retraen as cabezas no seu tórax.
As larvas de dípteros non teñen patas verdadeiras articuladas, pero algunhas, como as dos Simuliidae, Tabanidae e Vermileonidae, teñen propatas adaptadas a agarrarse aos substratos en correntes de auga, ou aos tecidos dos hóspedes ou ás presas. A maioría dos dípteros son ovíparos e poñen lotes de ovos, pero algunhas especies son ovovivíparas e nelas as larvas empezan o seu desenvolvemento dentro dos ovos e eclosionan e maduran no corpo da nai antes de seren depositadas no exterior, e mesmo hai especies con certo tipo de viviparismo. Isto encóntrase en grupos que teñen larvas dependentes de fontes de alimentos que son de curta duración ou son accesibles durante breves períodos. Isto está moi estendido nalgunhas familias como a Sarcophagidae. Na especie Hylemya strigosa (Anthomyiidae) a larva muda ao segundo ínstar antes de eclosionar, e en Termitoxenia (Phoridae) as femias teñen bolsas de incubación, e o adulto deposita no exterior unha larva no terceiro ínstar completamente desenvolvida, a cal case inmediatamente pupa sen pasar polo estadio de alimentación larvaria libre. A mosca tse-tse (e outros Glossinidae, Hippoboscidae, Nycteribidae e Streblidae) prsentan viviparismo adenotrófico; no oviduto retense un só ovo fertilizado e a larva en desenvolvemento aliméntase de secrecións glandulares. Cando creceu completamente, a femia busca un lugar cun solo brando e a larva sae do oviduto, entérrase ela mesma e pupa. Algúns dípteros como Lundstroemia parthenogenetica (Chironomidae) reprodúcense por partenoxénese telitoca, mentres que algúns dípteros que forman bugallas teñen larvas que poden producir ovos (paidoxénese).
Ecoloxía
miniatura|O sírfido [[Syrphus ribesii é un díptero que imita as abellas (himenópteros).]] Como insectos que viven en todas partes, os dípteros xogan un importante papel en varios niveis tróficos como consumidores ou como presas. Nalgúns grupos as larvas completan o seu desenvolvemento sen alimentarse, e noutros os adultos son os que non se alimentan. As larvas poden ser herbívoras, preeiras, descompoñedores, predadores ou parasitas, e o consumo de materia orgánica en descomposición é un dos comportamentos alimenticios máis frecuentes. Comen a froita ou detritos xunto cos microorganismos asociados, un filtro a modo de baruto situado na farinxe sérvelles para concentrar as partículas, mentres que as larvas que comen carne teñen ganchos bucais para axudar a triturar o seu alimento. As larvas dalgúns grupos aliméntanse dos tecidos vivos de plantas e fungos, e algunhas delas son graves pragas agrícolas. Algunhas larvas acuáticas consomen as películas de algas que se forman baixo a auga sobre as rochas e plantas. Moitas das larvas parasitoides crecen dentro doutros artrópodos aos que finalmente matan, mentres que as larvas parasitas poden atacar a hóspedes vertebrados.
Simbolismo
miniatura|esquerda|upright|Cadro de [[Petrus Christus de 1446 titulado Retrato dun cartuxo, que ten unha mosca pintada no seu marco de trampantollo.]]
Usos
O queixo típico de Sardeña casu marzu exponse ás moscas Piophila casei da familia Piophilidae. As actividades dixestivas das larvas abrandan o queixo e modifican o seu aroma como parte do proceso de maduración do produto. Antes a Unión Europea prohibía a venda deste queixo, pero posteriormente levantouse a prohibición.
Padrís, Sardiñeiro, Fisterra
Padrís é un lugar da parroquia de Sardiñeiro, no concello coruñés de Fisterra. Segundo o IGE do 2009 tiña 40 habitantes (22 homes e 18 mulleres).
Rafael Bordalo Pinheiro
Biografía
En 1921 impartiuse unha conferencia en homenaxe a Rafael Bordalo Pinheiro, o seu pai Manuel Maria Bordalo Pinheiro e o seu fillo Manuel Gustavo Bordalo Pinheiro que deu como resultado a obra Os tres Bordalos.
Andante
Andante é unha expresión do italiano que se utiliza en música e que significa movemento máis lento ca o andantino.
Mille Miglia
Segunda Guerra Pre-Mundial
miniatura| [[Alfa Romeo 6C 2300B Mille Miglia spider, 1938]]
Este evento viu o debut de Enzo Ferrari propietario da marca AAC (Auto Avio Costruzioni) (co Tipo 815). Malia estar disputado (debido ás circunstancias, ata máis do habitual), principalmente por fabricantes italianos, foi o BMW 328 aerodinamicamente mellorado pilotado polos alemáns Huschke von Hanstein / Walter Bäumer o que gañou a carreira de alta velocidade coa media máis alta de todos os tempos de 166 km/h.
Uso do nome
Mille Miglia é tamén o nome dun programa de Alitalia para viaxeiros frecuentes.
Mille Miglia Red é o nome dunha cor utilizada por Chevrolet nos seus modelos Corvette. A cor ofreceuse entre 1972 e 1975.
Donbass Arena
O Donbass Arena ou Donbas Arena (en ucraíno: Донбас Арена, en ruso: Донбасc Арена) é un estadio de fútbol situado en Donetsk, Ucraína. Actualmente é utilizado principalmente para partidos de fútbol, sendo o estadio local do Shakhtar Donetsk. O estadio, que será unha das sedes da Eurocopa 2012, ten capacidade para 51.504 espectadores.
Planeta Imaginari
En 1984 saltou á primeira canle de Televisión Española, onde permaneceu até o ano 1986. Os primeiros episodios emitíronse dobrados do catalán e despois directamente en castelán.
Adstrato
En lingüística un adstrato é unha lingua que influencia a outra, por razón de veciñanza, poder político ou influencia cultural, sen chegar a desaparecer a lingua influenciada. Hoxe en día o inglés é o adstrato máis común na maioría das linguas.
John Gardner (escritor)
John Champlin Gardner Jr., nado o 21 de xullo de 1933 e finado o 14 de setembro de 1982, foi un novelista, ensaísta, crítico literario e profesor universitario estadounidense. É coñecido pola súa novela Grendel, que conta a historia do mito de Beowulf dende o punto de vista do monstro.
Presidencia de Bosnia e Hercegovina
Presidencia electa en 2018
Eleccións celebradas o 7 de outubro de 2018. Membros electos:
Billions and Billions
Creso e Casandra
A partir do capítulo 9, Sagan dedica varias páxinas a describir algunhas condutas da Humanidade que parecen perigosas, comezando por un paralelo entre os oráculos da antigüidade e as advertencias científicas modernas. En particular, as dúas posicións extremas (e erróneas) respecto da interpretación do futuro:
Emboscada: o quecemento do mundo
A combustión combina os átomos de carbono con osíxeno, formando dióxido de carbono, un dos principais gases responsables do efecto invernadoiro.
San Jose
Universidades
San Jose aloxa varias institucións de educación superior. A máis grande e máis coñecida de todas é a Universidade Estatal de San Jose (San Jose State University), o campus orixinal do conxunto que agora compón o sistema da Universidade Estatal de California (California State University). Está localizada no centro da cidade desde 1870 contando con máis de 30.000 estudantes en cursos de pregraduado e mestría. A Universidade Nacional Hispana (National Hispanic University), cunha matrícula de 600 estudantes, ofrece títulos de estudos superiores aos seus estudantes, enfocándose principalmente na poboación hispana. A Universidade de Silicon Valley (Silicon Valley College) ofrece títulos enfocados en traballadores da industria de alta tecnoloxía. A Escola de Leis Lincoln de San Jose (Lincoln Law School of San Jose) ofrece carreiras de leis para persoas empregadas. O campus de San José da Universidade Golden Gate (Golden Gate University) ofrece licenciaturas e mestrías (MBA) en negocios.
Existen tamén os denominados colleges ou community colleges, que nos Estados Unidos son, xeralmente (aínda que hai excepcións) universidades que ofrecen títulos técnicos (associate degrees). Entre estes atópanse o San Jose City College e o Evergreen Valley College. Ademais, habitantes de San José asisten a universidades nos arredores, como a Universidade de Santa Clara (Santa Clara University), De Anza College, en Cupertino; a Universidade Stanford (Stanford University), en Palo Alto; e a Universidade de California en Berkeley.
Francis Drake
Estreito de Magalhães
miniatura|Francis Drake (sobre 1581). Tras as súas longas viaxes e un botín que como contaba Drake podía chegar aos 25 barcos, dedicouse á piratería nas Antillas e a súa volta a Inglaterra atacou e saqueou Cádiz en 1587, destruíndo máis de 30 barcos destinados á Armada Invencible. Isto retardou os plans de invasión de Inglaterra un ano máis. Polos seus logros foi nomeado Vicealmirante pola raíña Isabel I, que mentres afirmaba ante os embaixadores españois non ter nada que ver coa piratería, seguía financiando discreta e xenerosamente as campañas de Drake.
Sergio Mascareñas Romero
Sergio Mascareñas Romero, nado en Verín o 2 de abril de 1881, foi un xornalista e político galego.
Vida persoal
Casou en Allariz con Dolores de Puga Conde en 1915 e foi pai de Juan Manuel, Sergio, Luis, María Dolores, Antonio e María del Carmen Mascareñas Puga.
Vilarelle
O topónimo Vilarelle pode referirse a:
João Bernardo Vieira
Traxectoria
O 28 de outubro de 2005, Vieira anunciou a disolución do goberno dirixido polo seu rival, o primeiro ministro Carlos Gomes Júnior, o 2 de novembro de devandito ano, nomeando como primeiro ministro a Aristides Gomes.
SMILES
En xullo de 2006, a IUPAC introduciu o InChI como un estándar para a representación de fórmulas. SMILES considérase xeralmente que ten a vantaxe de ser lixeiramente máis lexible para os humanos que InChI; tamén ten unha ampla base de apoio de software cunha gran base teórica (por exemplo, a teoría de gráficos, graph theory).
Aplicación a algunhas moléculas
Empeza co grupo metilo máis á esquerda na figura:
Conversión
Os SMILES poden ser convertidos en representacións bidimensionais usando algoritmoas de Xeración de Diagramas de Estrutura. Esta conversión non está sempre falta de ambigüidade. As conversións a representación tridimensionais conséguense por medio dunha aproximación de minimización de enerxía. Hai moitas utilidaddes de conversión descargables e baseadas en webs.
Fusa
220px|dereita|miniatura|Dúas fusas e un [[silencio (música)|silencio de fusa.]] Fusa é unha figura musical que dura a metade que a semicorchea. As fusas represéntanse cunha cabeza de nota ovalada coloreada en negro e cunha plica vertical con tres corchetes, que teñen forma de ganchos. A dirección da plica depende da posición da nota. Ao igual que sucede con todas as figuras que levan plicas, debúxanse coa plica á dereita da cabeza da nota e cara arriba, cando o son representado está por debaixo da terceira liña do pentagrama.
Xene
Tipos de xenes
Algúns xenes sufriron procesos de mutación ou outros fenómenos de reorganización e deixaron de ser funcionais, pero persisten nos xenomas dos seres vivos. Ao deixaren de ter función, denomínanse pseudoxenes, e poden ser moi semellantes a outros xenes do mesmo organismo que sexan funcionais.
Historia
O concepto de xene foi variando ao longo do tempo, conforme avanzou a ciencia que o estuda, a xenética:
Os xenes humanos
O xene é considerado como a unidade de almacenamiento de información e unidade de herdanza ao transmitir esa información á descendencia. Os xenes dispóñense, pois, ao longo de cada un dos cromosomas. Cada un ocupa no cromosoma unha posición determinada chamada locus. O conxunto de cromosomas dunha especie denomínase xenoma.
Cuberta
Cubertas inclinadas
O elemento que aparece nunha cuberta, para iluminar e ventilar o interior, pódeselle chamar lucernario ou mansarda (cando é unha fiestra que se abre nesta formando unha especie de caseta), ou claraboia, mainel, ou bufarda cando vai disposta a xanela para a pendente da cuberta. Faiado é o cuarto habitábel que existe baixo a cuberta. A cuberta crebada ou en mansarda permite ter máis espazo no faiado.
Materiais
Os colmados foron abundantes tamén en moitos lugares.
Ligadura (música)
miniatura|dereita|250px|Ligadura de unión entre dúas notas fa. Ligadura ou ligadura de unión é unha liña curva que une notas do mesmo nome e do mesmo son e suma a súa duración.
Adagia
Edición canónica
Posteriormente cando Erasmo estaba en Italia adquiriu un gran dominio do grego clásico, o que lle permitiu engadir moitas citas e proverbios de autores gregos, publicándose no 1508 en Venecia, polo editor Aldo Anuzio, unha edición que acadaba as 3260 citas. Esta edición levaría por título Adagiurm Chiliades tres, ac centuriae fere totidem. Posteriormente habería máis edicións con máis proverbios, mais a edición veneciana considérase a canónica, por presentar o título e a estrutura definitiva, que xa non variará nas sucesivas reimpresións.
Coanocito
dereita|200px|miniatura|As células ciliadoflaxeladas da esquerda corresponden cos coanocitos dunha esponxa Ascon Os coanocitos son un tipo de células do filo porifera, que forman o coanodermo: a capa interna celular das esponxas. Son células provistas dun longo flaxelo central rodeado na súa base por unha coroa simple ou dobre de microvilosidades.
India
En 2016, unha enquisa en World Tourism rankings realizada pola World Tourism Organization das Nacións Unidas indicou que a nación é visitada, aproximadamente, por 14.6 millóns de turistas cada ano (2016), facendo que sexa o 8º país máis visitado en Asia-Pacífico.
Idade media
A idade media india, vai dende o 600 ata o 1200, e caracterízase polos reinos rexionais e pola diversidade cultural. Cando o emperador Harsha (r. 606-647) de Kannauj, que gobernou gran parte da planicie do Ganxes entre o 606 ata o 647, tentou expandir o seu territorio cara ao sur, foi derrotado polo gobernante Chaluca do Decán. O seu sucesor, no intento de expandirse cara ao leste, foi derrotado polo rei Pala de Bengala. Cando os Chalucas tentaron expandirse cara ao sur foron derrotados polos Palavas, que pola súa banda opúñanse aos Pandias e aos Cholas, de aínda máis ao sur. Ningún gobernante dese período foi quen de crear un imperio unificado e os territorios baixo o seu control xeralmente non pasaban moito máis aló da súa rexión central. Durante este tempo, pobos de pastoreo cuxas terras tiñan sido liberadas para abrir o camiño á crecente economía agrícola foron acomodados dentro do sistema de castas, así como as novas clases dominantes non tradicionais. O sistema de castas, consecuentemente, comezou a mostrar as diferenzas rexionais.
Nos séculos VI e VII, creáronse os primeiros himnos devocionais en lingua támil. Estes foron imitados por toda a India e levaron ao rexurdimento do hinduísmo e ao desenvolvemento de todas as linguas modernas do subcontinente. A realeza india, grande e pequena, e os templos por ela frecuentados, atraeron a gran número de cidadáns ás principais cidades, que se tornaron tamén importantes centros económicos. Templos en cidades de distintos tamaños comezaron a aparecer en todos os lugares ao mesmo tempo en que a India atravesaba outra era de urbanización. Nos séculos VIII e IX, os efectos diso sentíronse no Sueste Asiático, conforme os sistemas culturais e políticos do sur da India eran exportados a terras que se converterían en parte dos actuais Myanmar, Tailandia, Laos, Camboxa, Vietnam, Malaisia e Xava (Indonesia). Comerciantes, estudosos e ás veces exércitos indios envolvéronse nesta transmisión cultural; os asiáticos do sueste do continente tamén tomaron a iniciativa e organizaron moitas peregrinacións aos seminarios indios, amais de teren traducido os textos budistas e hindús aos seus respectivos idiomas.
Biodiversidade
Os bosques da India varían de selvas nas illas Andaman, Gates Occidentais e noroeste indio, ata bosque temperado de coníferas do Himalaia. Entre eses extremos encóntranse os bosques caducifolios da India Oriental; o bosque caducifolio no centro-sur e o bosque xerófito do Decán central e a planicie occidental do Ganxes. Estímase que menos do 12% da masa da India continental está cuberta por densos bosques.
Goberno
O poder executivo recae sobre o presidente da India, que é o xefe de estado, e é elixido indirectamente por un colexio electoral para un mandato de cinco anos. O primeiro ministro é o xefe de goberno e exerce a maioría das funcións do poder executivo. Nomeado polo presidente, o primeiro ministro é xeralmente próximo ao partido ou alianza política que conte coa maioría dos asentos da cámara baixa do parlamento. O poder executivo consiste no presidente, o vicepresidente, o consello de ministros (sendo o gabinete o seu comité executivo), encabezado polo primeiro ministro. Calquera ministro do consello debe ser membro de calquera cámara parlamentar. No sistema parlamentarista indio, o poder executivo está subordinado ao poder lexislativo, o primeiro ministro e o seu consello son directamente vixiados pola cámara baixa do parlamento. miniatura|Sede do [[Tribunal Supremo da India en Nova Deli]]
Enerxía
Debido á súa rápida expansión económica, o país ten un dos mercados enerxéticos que máis rapidamente crecen do mundo, e espérase que se converta no segundo maior contribuínte no aumento da demanda enerxética global en 2035, representando o 18% do aumento do consumo mundial. Dada a crecente demanda de enerxía e as limitadas reservas de combustibles fósiles no mercado interno, o país ten plans ambiciosos para expandir as súas industrias de enerxía renovable e nuclear. A India ten o quinto maior mercado de enerxía eólica do mundo e ten plans de ampliar cerca de 20 xigawatts de capacidade de enerxía solar en 2022, amais de prever tamén aumentar a contribución da enerxía nuclear á capacidade total de xeración de electricidade do 4,2% ao 9% en 25 anos. O país ten cinco reactores nucleares en construción e planea construír outros dezaoito para 2025.
Demografía
Cunha poboación de máis dun billón de habitantes, a India é o segundo país máis poboado do mundo trala China. Desde os anos 1960, o país experimentou un rápido aumento na súa poboación urbana debido, en boa parte, aos avances médicos e aos aumentos masivos da produtividade agrícola debidos á revolución verde. A poboación urbana da India a finais do século XX era once veces superior á de principios do século e vense concentrando cada vez máis nas grandes cidades. En 2001, 35 cidades da India tiñan unha poboación igual ou superior a un millón de habitantes. Cada unha das tres cidades máis poboadas, Bombai, Nova Deli e Calcuta, tiñan daquela máis de dez millóns de habitantes. Porén, nese mesmo ano, un 70% da poboación vivía en áreas rurais.
Cultura
Temos que lembrar que a India está constituída por varias etnias, tanto nativas como dos conquistadores que aló estiveron en varios períodos da súa longa historia. A cultura india está marcada por un alto grao de sincretismo e pluralismo. Os indios teñen conseguido conservar as súas tradicións previamente establecidas, mentres absorberon novos costumes, tradicións e ideas de invasores e inmigrantes, ao mesmo tempo que estenderon a súa influencia cultural a outras partes de Asia, principalmente Indochina e Extremo Oriente.
Cimeria (continente)
Cimeria foi un antigo continente, ou, probablemente, un conxunto de microcontinentes ou terreos aliñados, que se moveron á deriva desde Gondwana no hemisferio sur e acabaron chocando e acrecionándose con Eurasia no hemisferio norte. Constaba de partes do que hoxe son Turquía, Irán, Afganistán, o Tíbet, Shan–Thai e península de Malaisia. Cimeria empezou a separarse das costas de Gondwanan do Océano Paleo-Tetis durante o Carbonífero ou inicios do Permiano e a medida que se abría detrás del o océano Neo-Tetis, durante o Permiano, o Paleo-Tetis foise pechando por diante de Cimeria. Cimeria separouse á deriva de Gondwana do leste ao oeste, desde Australia ao leste do Mediterráneo. Como era moi alongada, Cimeria estendíase ao longo dun amplo intervalo de lonxitudes, latitudes e zonas climáticas.
India
Artes escénicas
miniatura|esquerda|Músicos folclóricos en [[Hyderabad.]] A música da India vai a través de varias tradicións e estilos rexionais. A música clásica abrangue dous xéneros e as súas diversas ramificacións populares: o hindustai, do norte, e escolas carnáticas, do sur. Entre as formas populares rexionalizadas inclúense o filmi e músicas folclóricas; a tradición sincrética dos bauls é unha forma moi coñecida desta última. A danza india tamén ten formas clásicas e diversas. Entre as danzas folclóricas máis coñecidas destacan o bhangra do Punjab, o bihu de Assam, o chhau de Bengala Occidental e Jharkhand, o sambalpuri de Odisha, o ghoomar do Rajastán e o lavani, de Maharashtra. Oito formas de danza, moitas con formas narrativas e elementos mitolóxicos, teñen sido recoñecidas como danzas clásicas pola Academia Nacional de Música, Danza e Teatro da India. Estas son: bharatanatyam, do estado de Tamil Nadu, kathak, de Uttar Pradesh, kathakali e mohiniyattam, de Kerala, kuchipudi, de Andhra Pradesh, manipuri, de Manipur, odissi, de Orissa, e o sattriya, de Assam. O teatro indio mestura música, danza e diálogos improvisados ou escritos. Moitas veces baseado na mitoloxía hindú, mais tamén inspirado en romances medievais ou eventos sociais e políticos, o teatro indio inclúe o bhavai de Gujarat, o jatra de Bengala Occidental, o nautanki e o ramlila do Norte da India, o tamasha de Maharashtra, o burrakatha de Andhra Pradesh, o terukkuttu de Tamil Nadu e o yakshagana de Karnataka.
Cimeria (continente)
Turquía
Durante o Paleoxeno a codia oceánica do Neo-Tetis unida á placa Africana subduciu ao longo das fosas de Creta e Chipre. O continente Anatólido-Táurido chocou cos bloques Póntido e de Kırşehir no Paleoceno tardío-Eoceno temperán. Isto pechou as ramas Ancara-Erzincana do norte de Neo-Tetis. Durante este peche, o xiro e retroceso da placa subducente (slab roll-back) e o seu desprendemento no Eoceno tivo como resultado a inversión nas Póntides e un amplo magmatismo no norte de Turquía. Despois houbo unha extensión e erguemento, causando a fusión do material litosférico por debaixo das Póntides.
Gran Premio de España
Jarama e Montjuïc
Na década de 1960, España fixo unha oferta para volver ao mundo das carreiras de motor internacionais, o RACE encargou un novo circuíto de carreiras permanente ao norte de Madrid, en Jarama, e o goberno español reformou do circuíto urbano de Montjuïc en Barcelona con melloras de seguridade. Un Gran Premio fóra de campionato disputouse no Jarama en 1967, foi gañado por Jim Clark competindo nun coche Lotus de F1.
Pan
As partes principais son a codia (parte exterior, que adoita ser rexa e torrada) e mailo miolo (parte interior branda e esponxosa).
Auga
miniatura|A auga é un ingrediente indispensables na elaboración do pan, e ten como meta activar os mecanismos de formación da [[masa (alimento)|masa.]] A auga ten como misión activar as proteínas da fariña para que a masa adquira textura branda e moldeable. Posúe ademais a capacidade disolvente acuoso das substancias engadidas á masa, sendo ademais necesaria para a marcha da fermentación. A composición química da auga empregada afecta ás calidades do pan. A proporción de auga empregada na elaboración da masa influencia a consistencia final. Adoita aplicarse auga de tal forma que supoña un 43 % do volume total da masa (ou o que é o mesmo un 66,6 % do peso da fariña, ou a fariña é 1 e 1/2 veces o peso de auga). Se se pon un contido acuoso inferior ao 43 % a masa é menos extensible e máis densa.